ধর্মের সমালোচনা
ঈশ্বরবাদী বিশ্বাস প্রসঙ্গে স্টিফেন রবার্টস বলেন, “আমি [তর্কের খাতিরে] দাবি করছি যে আমরা উভয়ই নাস্তিক, আমি শুধু আপনার চেয়ে একজন কম ঈশ্বরে বিশ্বাস করি মাত্র। আপনি যখন এটা বোঝেনই যে কেন আপনি অন্য সব সম্ভাব্য ঈশ্বরদের [অস্তিত্ব] প্রত্যাখ্যান করেন, তাহলে এটাও [নিশ্চয়ই আপনি] বুঝবেন [যে] কেন আমি আপনার ঈশ্বরকে প্রত্যাখ্যান করি।”
ব্যবহারিক নাস্তিক্যবাদ
ব্যবহারিক নাস্তিক্যবাদ (Practical atheism) হচ্ছে একটি দৃষ্টিভঙ্গি যা বলে, ব্যক্তিকে ঈশ্বরের প্রতি অবজ্ঞা নিয়ে জীবন অতিবাহিত করা উচিৎ। ব্যবহারিক নাস্তিক্যবাদে ঈশ্বরকে স্বীকার বা প্রত্যাখ্যান করা হয় না। অনেক সময় ব্যবহারিক নাস্তিক্যবাদকে ঔদাসীন্যবাদ বা প্রায়োগিক নাস্তিক্যবাদের (Pragmatic atheism) সাথে ভুলবসত মিলিয়ে ফেলা হয়। ঔদাসীন্যবাদে ঈশ্বর নিয়ে প্রশ্নকে অপ্রাসঙ্গিক বলা ধরা হয়, যেখানে ব্যবহারিক নাস্তিক্যবাদের ক্ষেত্রে ঈশ্বর বা ঈশ্বরের অস্তিত্ব বিষয়ক প্রশ্নকে অপ্রাসঙ্গিক ধরা হয় না। আবার প্রায়োগিক নাস্তিক্যবাদে বলা হয় আমাদের প্রায়োগিক জীবনে ঈশ্বরের ধারণা অপ্রাসঙ্গিক বলে ঈশ্বরে বিশ্বাস করা উচিৎ না, যেখানে অপ্রাসঙ্গিকতার জন্য ঔদাসীন্যবাদ ঈশ্বরের অস্তিত্বকে স্বীকার বা প্রত্যাখ্যান না করে সেই বিষয়ে উদাসীন থাকে।